Даница Перовић
Даница Дана Перовић (Љубија, код Приједора, 15. октобар 1907 — Београд, 3. новембар 1956) била је лекарка, учесница Народноослободилачке борбе и санитетски пуковник ЈНА.

Биографија 
Рођена је 15. октобра 1907. године у Љубији, код Приједора. Потицала је из многочлане породице — имала је пет сестара и три брата.  

Године 1939. је докторирала на Медицинском факултету у Београду. Специјализирала је хирургију и радила на Хируршком одељењу болнице у Бања Луци.  

Након окупације Југославије, 1941. године прикључила се Народноослободилачком покрету (НОП). Фебруара 1942. године је отишла у партизане — била је одређена за лекара у Четвртом крајишком партизанском одреду. Руководила је партизанском болницом у селу Јошавки Горњој, код Челинца, где се налазио и Штаб одреда. Почетком марта, један од рањеника у овој болници био је и доктор Младен Стојановић, о коме је лично водила бригу. Почетком априла, у овом одреду је био извршен четнички пуч, након кога су побијени сви рањеници у болници, а Даница заробљена.  

Фебруара 1943. године је успела да побегне из заробљеништва, а потом је била референт санитета у Петој крајишкој козарачкој бригади. Касније се налазила на дужностима управника болнице у 11. крајишкој и 53. средњобосанској дивизији. У чланство Комунистичке партије Југославије (КПЈ) примљена је 1943. године. 

Након ослобођења, лекарску каријеру је наставила у Југословенској армији (ЈА). Радила је на Војномедицинској академији (ВМА) у Београду, као специјалиста за пластичну хирургију. 

Умрла је 3. новембра 1956. у Београду. Сахрањена је у породичној гробници на Новом гробљу. 

Носилац је Партизанске споменице 1941. и других југословенских одликовања, међу којима су Орден братства и јединства првог реда и Орден партизанске звезде другог реда. 

Од укупно пет сестара Перовић, њих четири биле су учеснице Народноослободилачке борбе и носиоци Партизанске споменице 1941. Две Даницине сестре  биле су удате за високе државне и партијске функционере ФНРЈ — Лепосава Лепа (1911—2000) је супруга генерал-пуковника и дипломате Коче Поповића, а Бранислава Брана (1920—2008) доктора и шпанског борца Благоја Нешковића.

У знак сећања на њу, од 2016, једна улица у бањалучком насељу Чесма носи назив — Улица др Данице Перовић.

Референце

Литература

Спољашње везе 
 Upoznajte žene iz prošlosti koje su zadužile Banjaluku

Рођени 1907.
Умрли 1956.
Приједорчани
Српски лекари
Југословенски партизани
Комунисти Босне и Херцеговине
Партизански лекари
Пуковници ЈНА
Носиоци Партизанске споменице 1941.
Сахрањени на Новом гробљу у Београду
Даница Дана Перовић ( Љубија , код Приједора , октобар— Београд , новембарбила је лекарка , учесница Народноослободилачке борбе и санитетски пуковник ЈНА . Биографија Рођена је октобра године у Љубији , код Приједора . Потицала је из многочлане породице — имала је пет сестара и три брата . Године је докторирала на Медицинском факултету у Београду . Специјализирала је хирургију и радила на Хируршком одељењу болнице у Бања Луци . Након окупације Југославије , године прикључила се Народноослободилачком покрету ( НОП ) . Фебруара године је отишла у партизане — била је одређена за лекара у Четвртом крајишком партизанском одреду . Руководила је партизанском болницом у селу Јошавки Горњој , код Челинца , где се налазио и Штаб одреда . Почетком марта , један од рањеника у овој болници био је и доктор Младен Стојановић , о коме је лично водила бригу . Почетком априла , у овом одреду је био извршен четнички пуч , након кога су побијени сви рањеници у болници , а Даница заробљена . Фебруара године је успела да побегне из заробљеништва , а потом је била референт санитета у Петој крајишкој козарачкој бригади . Касније се налазила на дужностима управника болнице у крајишкој и средњобосанској дивизији . У чланство Комунистичке партије Југославије ( КПЈ ) примљена је године . Након ослобођења , лекарску каријеру је наставила у Југословенској армији ( ЈА ) . Радила је на Војномедицинској академији ( ВМА ) у Београду , као специјалиста за пластичну хирургију . Умрла је новембра у Београду . Сахрањена је у породичној гробници на Новом гробљу . Носилац је Партизанске споменице и других југословенских одликовања , међу којима су Орден братства и јединства првог реда и Орден партизанске звезде другог реда . Од укупно пет сестара Перовић , њих четири биле су учеснице Народноослободилачке борбе и носиоци Партизанске споменице Две Даницине сестре биле су удате за високе државне и партијске функционере ФНРЈ — Лепосава Лепа2000 ) је супруга генерал-пуковника и дипломате Коче Поповића , а Бранислава Брана2008 ) доктора и шпанског борца Благоја Нешковића . У знак сећања на њу , од једна улица у бањалучком насељу Чесма носи назив — Улица др Данице Перовић . Референце Литература Спољашње везе Upoznajte žene iz prošlosti koje su zadužile Banjaluku Рођени Умрли Приједорчани Српски лекари Југословенски партизани Комунисти Босне и Херцеговине Партизански лекари Пуковници ЈНА Носиоци Партизанске споменице Сахрањени на Новом гробљу у Београду